《贺新郎 题郎官山雪霁图送家伯驺还八闽》
清代·陈维崧

闽峤盘天际。怅连年、幔亭昔梦，枕边频制。拓得郎官山半幅，目断层崖雪霁。

飞不透、鹧鸪声里。今日真成归计稳，涨蛮天、一片南还骑。

桄榔面，家山味。

前滩唤囝乡音细。傍榕阴、晶丸万颗，依然斜缀。绿蛎房边红齿屐，喧笑应门童稚。

谁暇诉、飘零情事。少顷武夷君有信，也头童面皱骖鸾至。

惊此别，几年岁。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。